Tor Gunnar Heggem

Tor Gunnar Heggem (1947– ) er en norsk fagbokforfatter og pedagog. Han er utdannet adjunkt med fagene norsk og historie – og har praktisert som lærer i grunnskolen i hele yrkeskarrieren. Han har gitt ut flere læreverk for grunnskolen, og mottok i 2006, sammen med sine medforfattere, Brageprisen i åpen klasse for verket Kontekst 8–10.Heggem har skrevet mye for revy, teater og radio, både sangtekster, sketsjer og hele forestillingsmanus. I tillegg til at han selv har satt melodi til enkelte av visene, har han samarbeidet med flere komponister, som Guttorm Guttormsen (Fru Inger til Østråt, musikal) i 1992 og Henning Sommerro (Vi gjør det ved å søng! Jubileumssang for Trøndernes Mandssangforening) i 2018.Han har også holdt kurs i kreativ skriving og prosessorientert skriving, blant annet for Gyldendal Norsk Forlag, og i revyskriving for Norsk revyfestival, Høylandet.   


== Utgivelser, læreverk ==
Gyldendal Norsk Forlag har vært forlag for alle læreverkene:

1986 – Språket ditt 2–6 : norsk for barnetrinnet, med Kari Bech og Kåre Kverndokken
Bearbeidet til svensk (Ditt språk, 1997, Bonniers forlag) av E. Engmarker Jansson ... [et al.]
1993 – Språket ditt 3–7 : norsk for barnetrinnet, med Bech og Kverndokken
1996 – Språk og sjanger 8–10 : norsk for barnetrinnet, med Bech og Kverndokken
1997 – Kursboka : norsk for barnetrinnet (til Språk og sjanger 8–10), med Bech og Kverndokken
1997 – Samfunnsfag 5–7 : samfunnsfag for barnetrinnet, med Vesla Løvland og Mette Krogh Læret
2006 – Agora 3–7 : norsk for barnetrinnet, med Bech, Kverndokken og Linn T. Sunne
2006 – Kontekst 8–10 : norsk for ungdomstrinnet, med Kathinka Blichfeldt og Ellen Larsen
2011 – Rettskriving 1, 2 og 3 : norsk rettskriving for ungdomstrinnet,
2014 – Nye Kontekst 8–10 : norsk for ungdomstrinnet,
2020 – Kontekst 8–10 : norsk for ungdomstrinnet,
2006–2020 – Tekster 1–5 : tekstsamlinger for ungdomstrinnet,


== Andre tekster og utgivelser (utvalg) ==
1973, 1975, 1987, 1989, medlem av forfatterkollegiet som skrev UKErevyen i Studentersamfundet i Trondhjem
1980 – Prins Umulius, Gladimat og Brillefin, barneteaterstykke av Bentein Baardson. Sangtekster, med Kjersti Lie, musikk: Ivar Gafseth. Fremført ved Trøndelag Teater 1980. Senere også fremført ved Drammens Teater – og utgitt på LP og MC.
1982–2007 – Paraplyrevyen i Kristiansund, tekstforfatter
1984 – I ellevte time, medforfatter og utøver, NRK radio
1991 – Strawberry Fields forever (om John Lennon), manusforfatter, Trøndelag Teater. Regi: Catrine Telle
1992 – Fru Inger til Østråt, musikal, sangtekster. Musikk: Guttorm Guttormsen. Trøndelag Teater. Regi: Terje Mærli
1993 – Den store revyboka, redaktør Yngve Kvistad,  bidragsyter
1994 – Menneske, spør mer! Akademisk kantate for Universitetet i Trondheim, tekst, med Kjersti Lie. Musikk: Knut Anders Vestad
1994 – The Julekalender i TV 2, skrev «Radionyhetene» som ble brukt i serien.
1994 – Gull og grønne skoger, med Torfinn Carlsen (bygd på tekster av Vidar Sandbeck), Operaen i Kristiansund.
2002 – Espresso : Jacob Margido rett i koppen, manusforfatter, med Jacob Margido Esp. Trøndelag Teater.
2013 – De nære ting : en teaterkonsert med sanger av Kurt Foss og Reidar Bøe – med flere, manusforfatter, med ensemblet
2014 – Støtt kom nye vårer, med Terje Mærli (bygd på tekster av Hans Børli), Teater i Glåmdal
Tekstforfatter til revyene Store lille Trondhjem, Store lille verden og Store lille lotto, revyer med Helle Ottesen, Svein Wickstrøm og Jakob Margido Esp på Britannia Hotel


== Referanser ==